# Styremøte Herøy Rotaryklubb 8.6.2020

**Tilstede**: Lilly-Åse, Oddrun, Janita, Rolf, Mariann, Per Arne, Per, Ola. Johnny, Bjørn Martin og Tove.

**Sted**: Sanitetshuset

**Sak 1.** Godkjenning av protokoll fra e-møte 15.4.20 **godkjent**

**Sak 2.** Økonomi.

Per Arne orienterte om økonomien i klubben. Fortsatt går vi litt underskudd pga at utgiftene til servering på klubbmøtene er større enn gebyret vi betaler inn. Underskuddet er noe mindre enn forventet i år siden vi har hatt færre møter under koronastengningen. Klubben har en relativt god reserve å gå på.

**Vedtak**: Det vil bli gjort en vurdering til neste årsmøte om kontingenten skal heves.

**Sak 3.** Medlemsstatus – rekruttering.

Pr i dag har klubben 42 medlemmer. Målet for klubben var 45. 2 nye medlemmer ble tatt opp i januar. 2 nye er klar til å møte når møtevirksomheten starter opp igjen etter ferien. Det bemerkes at 2 kvinnelige medlemmer er borte dette året. Vi må prøve å holde oppe den fine kvinneandelen klubben har hatt.

**Sak 4.** Prosjekt.

Prosjekt Visningstavla på Hornseten er ferdigstilt og avsluttet dette Rotaryåret.

Nytt og stort prosjekt i år er Myklebustvatnet natursti. Arbeidsgruppa er i gang med møter og en jobber nå med å kartlegge grunneierne sine holdninger og komme til enighet med disse. Det er i alt 133 grunneiere, så det er en stor jobb. Det blir nok vanskelig å komme til enighet med alle og det blir mest sannsynlig at en fremmer sak til kommunestyret om reguleringsplan. Dette er noe som kan ta lang tid, men kommunen er en del av dette prosjektet. En ønsker at dette, i tillegg til tursti, skal bli undervisning og informasjon om Naturreservatet, rettet mot barnehager, skoler og befolkningen ellers.

Det har kommet en henvendelse fra Jan Ove Årvik ang en utstilling Herøy Rotary/Roald Sporsdøl hadde om Shetlandsfarten. Han ønsker å oppgradere denne og har også vært i kontakt med Magnar Hjertenæs som sitter på stort bildemateriell. Det er tenkt å lage en bedre utgave av det som har vært og vise denne frem i egnet lokale i sentrum samt oppbevare den hos Kystlaget.

**Vedtak:** Styret gir si fulle tilslutning til prosjektet Jan Ove Årvik foreslår i melding 03.06.20. Det materialet Herøy Rotaryklubb har vert stille til full rådevelde for prosjektet. Herøy Rotaryklubb vil gjerne vere representert med ein person som vert bindeledd mellom prosjektet og klubben. Oppnemning av denne personen vert gjort seinare.

Dugnad: Det ble bestemt at vi tar en liten dugnad ved Voldnesbysta for å rydde og luke litt. Ola undersøker med Svein Rune eller Kjellbjørn om det er behov for dugnad i Fjøset i Skorpesundet og Johnny har kontroll over grava på Moltu.

**Sak 5.** Årsavslutning/presidentskifte.Årsavslutning på Thon Hotell 22.6. med en sammenkomst og middag for medlemmene med følge. Det er sendt ut påmeldingsmail av arrangementskomiteen og de har ansvar for dette. Bjørn Martin går av som president og inn kommer Janita som ny president.

**Sak 6.** Eventuelt. Det blir bestemt at vi startet opp nytt Rotaryår 17.8. og starter med styremøte kl 18.00 før klubbmøte kl 19.30.

Referent

Tove Worren

Sekretær

Herøy Rotaryklubb